《落齿和坡山四首 其四》
明代·黄衷

蚤岁辍晚飧，讵望九十九。皓齿舍我去，更生理恒有。

龈腭足完洁，缺一未必丑。旷放怀昔人，适处不在酒。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。